Pa-Modou Kah

Pa-Modou Kah (født 30. juli 1980 i Banjul) er en norsk fotballtrener og tidligere fotballspiller som er assistenttrener for Charlotte FC som spiller i Major League Soccer. 

I sin aktive karriere spilte han for Vålerenga, AIK, Roda JC, Al-Khor SC, Qatar SC, Al Wehda, Portland Timbers og Vancouver Whitecaps FC.

Kah er av gambisk opphav. Han har spilt ti landskamper og skåret ett mål for det norske landslaget.

 Spillerkarriere 

 Vålerenga 
Pa-Modou Kah kom til Vålerenga som 18-åring i 1998. Han etablerte seg etter hvert som en A-lagsspiller og fikk også sin landslagsdebut i 2001. I 2002 var han med å vinne cupgull med klubben. Kah fikk kallenavnet «Kongen av Tøyen» og ble en favoritt blant supporterne.

 AIK 
Etter fem år i Vålerenga ble Kah solgt til den svenske toppserieklubben AIK. Han forventet å komme til en svensk toppklubb som skulle kjempe om gull i ligaen, men hans opphold i Sverige skulle vise seg å bli langt tøffere. AIK rykket ned fra Allsvenskan og Kah bestemte seg for å ikke bli med ned i Superettan.

 Roda JC 
Etter nedrykket med AIK ble Pa-Modou Kah solgt til den nederlandske toppserie-klubben Roda JC. Her etablerte han seg som fast midtstopper på A-laget og fikk totalt 189 kamper.

 Al Kohr, Qatar SC og Al-Wehda 
Etter mange år i Nederland gikk Kah til den qatarske klubben Al Khor i 2011. I 2012 ble han utlånt til Qatar SC, før han gikk til Al-Wehda i Saudi-Arabia i 2013.

 Portland Timbers og Vancouver Whitecaps 
I mai 2013 signerte Kah for Portland Timbers i MLS. I januar 2015 gikk han til Vancouver Whitecaps.

 Referanser 

 Eksterne lenker 


Kategori:Norske fotballspillere
Kategori:Norske landslagsspillere i fotball for herrer
Kategori:Fotballspillere for Skeid Fotball
Kategori:Fotballspillere for Vålerenga Fotball
Kategori:Fotballspillere for AIK
Kategori:Fotballspillere for Roda JC
Kategori:Fotballspillere for Qatar SC
Kategori:Fotballspillere for Portland Timbers
Kategori:Norske fotballspillere i Sverige
Kategori:Norske fotballspillere i Nederland
Kategori:Norske fotballspillere i Qatar
Kategori:Norske fotballspillere i USA
Kategori:Nordmenn av gambisk opphav
Kategori:Fødsler i 1980
Kategori:Personer fra Banjul
Kategori:Gambiske fotballspillere i Norge